b'\n_START_ARTICLE_\nPeliportti\n_START_PARAGRAPH_\nPeliportti on liitin, jota tarvitaan peliohjaimen k\xc3\xa4ytt\xc3\xa4miseksi x86-pohjaisissa PC-tietokoneissa. Noin vuodesta 1990 alkaen peliportti on yleens\xc3\xa4 integroitu tietokoneen I/O- tai \xc3\xa4\xc3\xa4nikorttiin. Joissain tietokoneissa portti on lis\xc3\xa4tty suoraan tietokoneen emolevylle. Microsoft kuitenkin lakkautti peliportin tuen vanhentuneena Windows Vista -version my\xc3\xb6t\xc3\xa4, joten laitevalmistajat todenn\xc3\xa4k\xc3\xb6isesti tulevat lopettamaan peliportin lis\xc3\xa4\xc3\xa4misen kortteihin. Kuitenkaan mik\xc3\xa4\xc3\xa4n ei est\xc3\xa4 valmistamasta ajuria, jonka avulla peliporttia voidaan k\xc3\xa4ytt\xc3\xa4\xc3\xa4 my\xc3\xb6s uudemmissa Windows-ymp\xc3\xa4rist\xc3\xb6iss\xc3\xa4. Saatavilla on my\xc3\xb6s USB-porttiin liitett\xc3\xa4vi\xc3\xa4 adaptereita, joilla peliporttiin liitett\xc3\xa4v\xc3\xa4n laitteen voi yhdist\xc3\xa4\xc3\xa4 tietokoneeseen USB-v\xc3\xa4yl\xc3\xa4n kautta._NEWLINE_Peliportti k\xc3\xa4ytt\xc3\xa4\xc3\xa4 DA-15-liit\xc3\xa4nt\xc3\xa4\xc3\xa4, johon voidaan my\xc3\xb6s liitt\xc3\xa4\xc3\xa4 MIDI-laite.'